Italia e zguduită de proteste. Magazine de lux jefuite și bere vărsată împotriva noilor restricții.
Toată Italia a fost zguduită azi-noapte de manifestații împotriva restricțiilor. Proprietarii barurilor de la Roma au vărsat bere pe străzi în semn de protest. Magazinele Gucci, Hermes și Apple au fost devastate și jefuite la Torino.
În Europa, nu e loc pentru distracții. La Torino, unde trăiește cea mai numeroasă comunitate românească după cea din zona Roma, locuitorii au devastat și jefuit magazine de lux.Gucci, Hermes, Geox şi Apple au căzut pradă furiei localnicilor. Cei de acolo sunt furioși pentru că de la 11 seara nu mai au voie să iasă din casăpână la cinci dimineața. O idee asemănătoare i-a venit și premierului Orban, care nu a luat încă o decizie.Roma, Milano și Napoli sunt alte metropole ce au cunoscut revolta oamenilor, sătui de restricții. Mai ales că un nou decret prevede închiderea restaurantelor şi barurilor la șase după-amiaza.Este o încercare disperată pentru a opri răspândirea virusului ce pare de neoprit. 540 de mii de italieni s-au infectat cu noul coronavirus și 37 de mii au murit. "În curând o să moară și afacerile noastre", au strigat proprietarii localurilor, devastați de noile interdicții.Protestatar: "Turiştii au dispărut, iar la prânz nu vine nimeni. 75% dintre angajaţi lucrează de acasă… Cred că o să închidem peste o săptămână".